Document ID: 31990D0268

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Μαΐου 1990 για την τροποποίηση της απόφασης 84/636/ΕΟΚ για την κατάρτιση του τρίτου κοινού προγράμματος με σκοπό να ευνοηθεί η ανταλλαγή νέων εργαζομένων στην Κοινότητα (90/268/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,
την πρόταση της Επιτροπής^(1),
τη γνώμη του Ευρωπαϊκού Κοινοβουλίου^(2),
τη γνώμη της Οικονομικής και Κοινωνικής Επιτροπής^(3),
Εκτιμώντας:
ότι η Κοινότητα καλείται να λάβει συγκεκριμένα μέτρα προκειμένου να βοηθήσει τους νέους εργαζομένους-
ότι εναπόκειται στα κράτη μέλη, σύμφωνα με το άρθρο 50
της συνθήκης, να ευνοήσουν, στα πλαίσια κοινού προγράμματος, την ανταλλαγή νέων εργαζομένων-
ότι η απόφαση 84/636/ΕΟΚ^(4) θεσπίζει τρίτο κοινό πρόγραμμα για την ενθάρρυνση της ανταλλαγής νέων εργαζομένων στην Κοινότητα-
ότι το Συμβούλιο, με την απόφαση 88/348/ΕΟΚ^(5), έχει θεσπίσει το πρόγραμμα δράσης "Νεολαία για την Ευρώπη"-
ότι το Ευρωπαϊκό Συμβούλιο, κατά τη σύνοδό του στις 28 και 29 Ιουνίου 1985, ενέκρινε τα συμπεράσματα της ad hoc επιτροπής για την Ευρώπη των πολιτών, που συνιστούν την προώθηση των ανταλλαγών νέων στην Κοινότητα και την εγκαθίδρυση ενός πραγματικού δικτύου ανταλλαγών σε κάθε κράτος μέλος και μεταξύ των κρατών μελών
ότι φαίνεται σκόπιμο να προβλεφθεί ότι το Συμβούλιο θα εξετάσει το αργότερο στις 31 Μαρτίου 1991 την πρόταση
της Επιτροπής σχετικά με νέο πρόγραμμα για την ανταλλαγή νέων εργαζομένων και ότι το τρίτο πρόγραμμα λήγει
το αργότερο στις 31 Δεκεμβρίου 1991- ότι το νέο πρόγραμμα πρέπει να αρχίζει να εφαρμάζεται τό αργότερο την 1η^Ιανουαρίου 1992,
ΑΠΟΦΑΣΙΖΕΙ:
Άρθρο μόνο
Το άρθρο 12 της απόφασης 84/636/ΕΟΚ αντικαθίσταται από το ακόλουθο κείμενο:
"ιΑρθρο 12
1. Το Συμβούλιο εξετάζει το αργότερο στις 31 Μαρτίου 1991 την πρόταση της Επιτροπής σχετικά με απόφαση του Συμβουλίου για τη θέσπιση νέου κοινού προγράμματος για την προώθηση της ανταλλαγής νέων εργαζομένων στην Κοινότητα.
2. Το τρίτο κοινό πρόγραμμα για την προώθηση της ανταλλαγής νέων εργαζομένων στην Κοινότητα λήγει μία ημέρα πριν από την έναρξη της ισχύος της απόφασης που αναφέρεται στην παράγραφο 1 και, εν πάση περιπτώσει, στις 31 Δεκεμβρίου 1991."
Βρυξέλλες, 29 Μαΐου 1990.

Labels: 0
4
9